望故沔城
作者：皮日休
朝代：唐

paragraphs: 江城遺壤在，艤棹望天涯。
古壁昭丘樹，殘紅夢苑花。
樓臺依水勢，雉堞帶山斜。
何事堪揮淚，鄉程北去賖。
（見民國十年刊《湖北通志》卷一○一《金石》九錄《鄂州雜詩碑》引）（按：《鄂州雜詩碑》分五層，錄謝朓及唐人詩三十九首，題「熙寧二年六月□日額立」。
不著書人姓名。
清時尚存黃鶴樓後斗姥閣西壁。
）。